Projekti:InPro

Naslov projekta:   Open INformation environment for knowledge-based Nollaborative PROcesses troughout the lifecyle of a building Akronim:                InPro Nosilec:                  Nenad Čuš Babič Financer:               Evropska komisija - 6. OKVIRNI PROGRAM Obseg za KGPI:                   205.144 Trajanje:                1. 9. 2006 - 31. 8. 2010 Spletna stran:               http://www.inpro-project.eu

Sodelujoče organizacije: NCC Construction Sverige AB, Bouygues Travaux Publics SA, HOCHTIEF Aktiengesellschaft, Bögl a Krysl pozemni a podzemni stavitelstvi kom.spol, YIT Rakennus Oy, White Arkitekter AB, Swedisch Association of Building Construkction Clients, Insinöörioimisto Olof Granlund Oy, Graphisoft R&D RT, Oracle Corporation UK Limited, Bauhaus-Universität Weimar, Lulea Tekniska Universitet, Univerza v Mariboru FG, AEC3 Ltd., P3-Digital Services GmbH, Weerdenburg Huisvesting Consultans B.V., Centre Scientifique et Technique du Batiment, Nederlandse Organisatie Voor Toegepast Natuurwetenschappelijk Onderzoek, Max Bögl Bauunternehmung GmbH & Co. KG.

Kratek opis projekta
Projekt InPro je eden največjih evropskih raziskovalno-razvojnih projektov na področju gradbeništva. Vključuje 19 partnerjev iz osmih držav in ima v štirih letih proračun 13 milijonov evrov. Vodilno vlogo v projektu prevzema pet velikih evropskih gradbenih podjetij, ki v projektu tesno sodelujejo z drugimi organizacijami, povezanimi z gradbeništvom in informacijsko tehnologijo ter z znanimi raziskovalnimi institucijami. Projekt InPro sofinancira 6. OP Evropske komisije.

Glavni cilj projekta InPro je razvoj in vzpostavitev kolaborativnega, modelno orientiranega načina dela v fazi zgodnjega načrtovanja, ki hkrati upošteva celoten življenjski cikel gradbenega objekta.

Gradbena industrija je pred velikim tehnološkim premikom. Uporabo tradicionalnih 2-D risb in načrtov zamenjujejo 3-D informacijski modeli objektov. Sodobna orodja za načrtovanje, simulacije in komuniciranje odpirajo nove oblike delovanja v industriji, kot npr. odprto sodelovanje med partnerji, načrtovanje energetsko učinkovitejših, fleksibilnejših in udobnejših zgradb ... A za doseganje teh ciljev je treba razrešiti bistvena vprašanja na vseh nivojih, ki jih prikazuje slika. Tako kot so potrebne inovacije na področju IT orodij in metod za njihovo uporabo, so prav tako pomembne spremembe na nivoju procesov, ki nova orodja uporabljajo, in prenova organizacijskih struktur, ki bo naklonjena novemu načinu dela. Vse te novosti so sestavni del vizije, ki jo InPro izpolnjuje.

Spremembe se začenjajo v fazi zgodnjega načrtovanja, saj se v tej kratki fazi sprejemajo odločitve, ki opredelijo 70 % skupnih stroškov, nastalih v življenjskem ciklu zgradbe. Faza zgodnjega načrtovanja zagotavlja veliko fleksibilnost pri odločanju, testiranje alternativnih rešitev pa v tej fazi še ne povzroča velikih stroškov.

Glavni izdelek projekta InPro je InPro Open Information Environment. To je sistem, ki podpira in povezuje različne vidike zgodnjega načrtovanja:


 * odprto in fleksibilno sodelovanje med vsemi udeleženci v gradbenem procesu;


 * načrtovanje s perspektive celotnega življenjskega cikla zgradbe, zasnovano na 3-D modelu;


 * podporo odločanju, ki zagotavlja vpogled v posledice odločitev na celoten življenjski cikel zgradbe in


 * zgodnje načrtovanje procesa gradnje s pomočjo računalniških simulacij in digitalnih prototipov.

Da bi dosegli kar največji vpliv projekta na evropsko gradbeno in IT industrijo, bo sestavni del projekta tudi izdelava publikacij, študijskih gradiv, organizacija konferenc in drugih aktivnosti razširjanja novega znanja. Prav tako bodo vsi rezultati objavljeni na spletni strani projekta. Projekt vzpostavlja tudi InPro Cluster, kot obliko povezovanja gradbenih podjetij, ki želijo aktivno sodelovati s projektom skozi interaktivne delavnice, predhodni vpogled v rezultate projekta, virtualne diskusije itd.